ปตท.กำไรโต 45%
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 16 ส.ค. 2553
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 16 ส.ค. 2553
โดย...นายกระทิง &amp; หญิงฟลอร์
... ตลาดหุ้นก่อนหยุดยาวยืนปิด 862.16 ล้านบาท เพิ่ม 0.21 จุด มูลค่าซื้อขาย 25,248 ล้านบาท
... สถาบัน/กองทุน และพอร์ตเทรด บล. พร้อมใจขายผสมโรงตามต่างชาติ 488 ล้านบาท รายย่อยช้อน 1,727 ล้านบาท
... ปตท. (PTT) เปิดกำไรสุทธิไตรมาส 2/2553 ไม่ประหลาดใจ กำไรหดเหลือ 16,684 ล้านบาท ลดลง 16% จากช่วงเดียวกันปีก่อนที่กำไร 19,895 ล้านบาท แต่ถ้าดูรวมๆ ครึ่งปีถือว่าดีทีเดียว ทำไว้ 39,705 ล้านบาท กำไรต่อหุ้น 14 บาท เพิ่มตั้ง 45% ปันผลระหว่างกาลคงได้มากกว่าปีก่อนที่ได้ 4 บาท 
... ขึ้นไม่อายใคร ครอบครัว CEN (แคปปิทอล เอ็นจิเนียริ่งฯ) แว่วๆ กำไรไตรมาส 2 โตกระฉูดจากกิจการบริษัทในเครือ ที่สำคัญอาจจะมีเซอร์ไพรส์มากกว่านี้ !!!! 
... หุ้น CCP (คอนกรีตชลบุรี) ไม่ได้แอบมา แต่มาแรงๆ รวม 2 สัปดาห์ ตลาดหลักทรัพย์เลยจัดไปให้ซื้อขายด้วยแคชบาลานซ์ (วางเงินสดทั้งหมดก่อนสั่งซื้อ) ตั้งแต่วันที่ 16 ส.ค.–3 ก.ย. 2553 
... จังหวะหุ้น CCP วิ่งแรง ก็เจอ “รังสี ทีปกรสุขเกษม” ลูกชายคนกลางเจ้าของผู้ถือหุ้นใหญ่ ขายสวนออกมา 3 ล้านหุ้น วันที่หุ้นซิลลิง (4 ส.ค.) ขึ้นไป 2.48 บาท